xml version="1.0" encoding="UTF-8"?


Il-Ġurnal Uffiċjali C 42A/2014


| | | |
| --- | --- | --- |
| | | ISSN 1977-0987 doi:10.3000/19770987.CA2014.042.mlt |
| Il-Ġurnal Uffiċjali tal-Unjoni Ewropea | | C 42A |
| European flag | | |
| Edizzjoni bil-Malti | Informazzjoni u Avviżi | Volum 57 13 ta' Frar 2014 |

---

| | | |
| --- | --- | --- |
| Avviż Nru | Werrej | Paġna |
| | V   Avviżi | |
| | PROĊEDURI AMMINISTRATTIVI | |
| | L-Uffiċċju Ewropew għas-Selezzjoni tal-Persunal (EPSO) | |
| 2014/C 042A/01 | [Avviż ta' kompetizzjoni ġenerali — EPSO/AST-SC/01/14 — Segretarji (gradi SC 1 u SC 2) fil-lingwi li ġejjin: il-Kroat, l-Ingliż, il-Franċiż u l-Ġermaniż](http://publications.europa.eu/resource/uriserv/OJ.CA.2014.042.01.0001.01.MLT.xhtml) | [1](#CA2014042MT.01000101.doc) |
| | | |

REVIŻJONI TAL-ĠU C A KOMPETIZZJONI

Hawn taħt għandek issib il-lista ta' C A ppubblikati matul din is-sena.

Ħlief meta indikat mod ieħor, il-Ġurnali Uffiċjali huma ppubblikati fil-lingwi kollha.

| | |
| --- | --- |
| 5 | |
| 6 | |
| 11 | |
| 19 | |
| 21 | |
| 26 | |
| 27 | |
| 30 | (PL) |
| 35 | |
| 41 | (DE/EN/FR) |
| 42 | |

| | |
| --- | --- |
| MT | |

---

V Avviżi

PROĊEDURI AMMINISTRATTIVI

L-Uffiċċju Ewropew għas-Selezzjoni tal-Persunal (EPSO)

| | | | |
| --- | --- | --- | --- |
| 13.2.2014 | MT | Il-Ġurnal Uffiċjali tal-Unjoni Ewropea | CA 42/1 |

---

AVVIŻ TA' KOMPETIZZJONI ĠENERALI

EPSO/AST-SC/01/14

Segretarji (gradi SC 1 u SC 2)

fil-lingwi li ġejjin: il-Kroat, l-Ingliż, il-Franċiż u l-Ġermaniż

(2014/C 42 A/01)

L-Uffiċċju Ewropew għas-Selezzjoni tal-Persunal (EPSO) qed jorganizza din il-kompetizzjoni ġenerali permezz ta' eżamijiet sabiex tinħoloq lista ta' riżerva għar-reklutaġġ ta' segretarji[(1)](#ntr1-CA2014042MT.01000101-E0001).

L-għan ta' din il-kompetizzjoni hu li jinħolqu listi ta' riżerva maħsuba biex jimtlew xi postijiet vakanti ta' uffiċċjali fi ħdan l-istituzzjonijiet tal-Unjoni Ewropea.

Qabel tapplika, għandek taqra bir-reqqa l-gwida applikabbli għall-kompetizzjonijiet ġenerali ppubblikata f'
[Il-Ġurnal Uffiċjali tal-Unjoni Ewropea C 270 A tas-7 ta' Settembru 2012](http://publications.europa.eu/resource/oj/JOC_2012_270_A_TOC)
kif ukoll fuq is-sit tal-Internet tal-EPSO.

Din il-gwida, li tagħmel parti integrali mill-avviż ta' kompetizzjonijiet, se tgħinek tifhem ir-regoli dwar il-proċeduri u l-kundizzjonijiet tal-applikazzjoni.

WERREJ

| | |
| --- | --- |
| I. | QAFAS ĠENERALI |

| | |
| --- | --- |
| II. | DESKRIZZJONI TAD-DMIRIJIET |

| | |
| --- | --- |
| III. | KUNDIZZJONIJIET TA' AMMISSJONI |

| | |
| --- | --- |
| IV. | TESTIJIET TA' DĦUL |

| | |
| --- | --- |
| V. | KOMPETIZZJONI ĠENERALI |

| | |
| --- | --- |
| VI. | LISTI TA' RIŻERVA |

| | |
| --- | --- |
| VII. | KIF TAPPLIKA? |

I.   QAFAS ĠENERALI

| | | | | | |
| --- | --- | --- | --- | --- | --- |
| | | | | --- | --- | | 1. | Numru ta' kandidati li jirnexxu skont il-lingwa u l-grad | | | Grad SC 1 | Grad SC 2 |
| HR = EN = FR = DE = | 40 70 56 21 | 13 32 33 10 |
| Jekk jogħġbok kun af li ħafna mir-reklutaġġ fil-grad SC 2 se jsir fil-Qorti tal-Ġustizzja u fil-Qorti tal-Awdituri fil-Lussemburgu. | | |
| | | | | --- | --- | | 2. | Kummenti | | Dan l-avviż ta' kompetizzjoni jirreferi għal żewġ gradi u għal-lingwa Kroata, Ingliża, Franċiża u Ġermaniża. Int tista' tapplika għal grad wieħed u għal lingwa waħda biss. Din l-għażla għandha ssir fil-ħin tal-applikazzjoni elettronika u ma tistax tinbidel ladarba tkun ikkonfermajt u vvalidajt l-applikazzjoni tiegħek b'mod elettroniku. Madankollu, | | | | --- | --- | | — | jekk inti rreġistrat fil-grad SC 2, u | | | | | --- | --- | | — | jekk fit-testijiet tad-dħul ksibt waħda mill-aħjar marki biex tiġi mistieden għall-fażi segwenti ta' din il-kompetizzjoni, u | | | | | --- | --- | | — | jekk inti ma tissodisfax il-ħtiġiet ta' eliġibbiltà tal-grad SC 2 u tissodisfa dawk għall-grad SC 1, | il-bord tal-għażla jista', jekk inti taqbel[(2)](#ntr2-CA2014042MT.01000101-E0002), jittrasferixxi l-applikazzjoni tiegħek għall-grad SC 1. F'dan il-każ, ir-riżultati tiegħek se jkunu kkumparati ma' dawk tal-kandidati tal-grad SC 1 u, jekk inti wieħed minn dawk li ksibt l-aħjar marka fit-testijiet tad-dħul f'dan il-grad, int se tkun mistieden għat-testijiet ta' evalwazzjoni. Dan l-assenjar mill-ġdid iseħħ qabel l-istedina għat-testijiet ta' evalwazzjoni u fuq il-bażi tad-dikjarazzjonijiet tiegħek fl-applikazzjoni elettronika. Il-kandidati li ma kisbux l-aħjar marki għall-grad SC 2 mhux se jiġu kkunsidrati għat-trasferiment għall-grad SC 1. | | |

II.   DESKRIZZJONI TAD-DMIRIJIET

L-istituzzjonijiet Ewropej qed ifittxu nies biex iwettqu l-kompiti tas-segretarjat fi ħdan is-servizzi tagħhom.

Ir-rwol ewlieni huwa dak ta' segretarju/a/impjegat/a amministrattiv/a. Dawn l-attivitajiet, li ta' spiss jiġu assenjati lill-amministrazzjoni tal-uffiċċju, jistgħu madankollu jvarjaw skont il-pożizzjoni. B'mod ġenerali, segretarju/a j/tipprovdi rwol ta' appoġġ ta' wieħed jew aktar individwi, dipartimenti jew unitajiet fl-istituzzjoni. Il-kontribuzzjoni funzjonali tiegħu/tagħha hija li jsawwar/ssawwar l-informazzjoni, j/tittrasformaha u j/tqassamha.

Il-kompiti huma bosta u jistgħu jinkludu:

| | |
| --- | --- |
| — | il-preparazzjoni ta' fajls, |

| | |
| --- | --- |
| — | organizzazzjoni u l-koordinazzjoni tal-attivitajiet tad-dipartiment (laqgħat, vjaġġi tan-negozju), |

| | |
| --- | --- |
| — | l-iżgurar tal-ġestjoni tad-dokumenti u t-talbiet għal azzjoni (riċeviment, trattament, monitoraġġ u klassifikazzjoni tad-dokumenti, minuti u korrispondenza), |

| | |
| --- | --- |
| — | it-tħejjija, l-ipproċessar, l-iffinalizzar u l-verifika tad-dokumenti (editjar, tqassim, ifformattjar, tabelli) bl-għajnuna ta' software speċifiku, |

| | |
| --- | --- |
| — | it-tiftix, il-ġabra u t-tixrid tal-informazzjoni (l-aġġornament tal-bażijiet tad-dejta, il-fajls). |

III.   KUNDIZZJONIJIET TA' AMMISSJONI

Fid-data ta' għeluq stabbilita għall-applikazzjoni elettronika, int għandek tissodisfa l-kundizzjonijiet ġenerali u speċifiċi kollha li ġejjin:

| | | | |
| --- | --- | --- | --- |
| | | | | --- | --- | | 1. | Kundizzjonijiet ġenerali | | |
| | | | | --- | --- | | (a) | Tkun ċittadin ta' wieħed mill-Istati Membri tal-Unjoni Ewropea. | | | | | --- | --- | | (b) | Tkun tgawdi mid-drittijiet ċivili tiegħek. | | | | | --- | --- | | (c) | Tkun wettaqt kwalunkwe obbligu impost mil-liġijiet dwar ir-reklutaġġ applikabbli fil-qasam militari. | | | | | --- | --- | | (d) | Tipproduċi r-referenzi dwar il-karattru meħtieġa, li jindikaw li int tajjeb biex twettaq il-funzjonijiet previsti. | | |
| | | | | --- | --- | | 2. | Kundizzjonijiet speċifiċi | | |
| 2.1. | Kwalifiki Gradi SC 1 u SC 2 Livell ta' edukazzjoni post-sekondarja ċċertifikat b'diploma fil-qasam tas-segretarjat. JEW Livell ta' edukazzjoni sekondarja ċċertifikat b'diploma li jagħti aċċess għall-edukazzjoni post sekondarja segwita minn esperjenza professjonali għal minimu ta' tliet snin fil-qasam segretarjali u fejn il-kompiti kienu direttament u primarjament marbutin max-xogħol segretarjali kif deskritt fit-Taqsima II. NB: Dawn it-tliet snin ma jingħaddux man-numru ta' snin ta' esperjenza professjonali mitluba hawn isfel. |
| 2.2. | Esperjenza professjonali Grad SC 2 biss Esperjenza professjonali ta' tul minimu ta' 4 snin fil-qasam segretarjali u li d-dmirijiet huma direttament u primarjament relatati max-xogħol segretarjali kif hemm deskritt fit- Taqsima II. Din l-esperjenza professjonali hija rilevanti biss jekk tkun inkisbet wara l-għoti tal-kwalifika li tagħti aċċess għall-kompetizzjoni. |
| 2.3. | Għarfien lingwistiku[(3)](#ntr3-CA2014042MT.01000101-E0003) Skont is-sentenza tal-Qorti tal-Ġustizzja tal-Unjoni Ewropea (Awla Manja) fil-Kawża C-566/10 P, ir-Repubblika Taljana v il-Kummissjoni, l-Istituzzjonijiet tal-Unjoni jixtiequ, fil-qafas tal-kompetizzjoni preżenti, jistqarru r-raġunijiet għal-limitu tal-għażla tat-tieni lingwa għal numru limitat ta' lingwi uffiċjali tal-Unjoni. Għaldaqstant il-kandidati huma infurmati li l-għażliet tat-tieni lingwa aċċettati għal din il-kompetizzjoni ġew definiti b'konformità mal-interess tas-servizzi li jesiġi li dawk li jiġu rreklutati jkunu jistgħu jibdew jaħdmu mal-ewwel u jikkomunikaw b'mod effiċjenti fix-xogħol tagħhom ta' kuljum. Jekk dan ma jkunx il-każ, it-tħaddim effettiv tal-istituzzjonijiet jista' jiġi affettwat ħażin ħafna. Abbażi tal-prassi tal-Istituzzjonijiet tal-Unjoni li ilha titħaddem fir-rigward tal-lingwi użati għall-komunikazzjoni interna u b'kunsiderazzjoni wkoll tal-ħtiġijiet tas-servizzi dwar il-komunikazzjoni esterna u l-ipproċessar tal-fajls, l-Ingliż, il-Franċiż u l-Ġermaniż jibqgħu l-aktar lingwi użati. Barra minn hekk, l-Ingliż, il-Franċiż u l-Ġermaniż huma l-lingwi sekondarji l-aktar użati fl-Unjoni Ewropea u dawk l-aktar studjati bħala lingwi sekondarji. Dan jikkonferma l-livell ta' edukazzjoni u l-kompetenzi professjonali li attwalment wieħed jista' jistenna mill-kandidati f'pożizzjonijiet fl-Istituzzjonijiet tal-Unjoni, jiġifieri l-għarfien ta' mill-inqas waħda minn dawn il-lingwi. Konsegwentement, meta wieħed iqabbel l-interess tas-servizz u l-ħtiġijiet u l-kapaċitajiet tal-kandidati, meta jitqies il-qasam partikolari ta' din il-kompetizzjoni, ikun ġust li jiġu organizzati testijiet f'dawn it-tliet lingwi sabiex jiġi żgurat li, tkun xi tkun l-ewwel lingwa uffiċjali tagħhom, il-kandidati kollha jkunu jafu tajjeb mill-inqas waħda minn dawn it-tliet lingwi uffiċjali fil-livell ta' xogħol. Il-valutazzjoni tal-kompetenzi speċifiċi b'dan il-mod tippermetti lill-Istituzzjonijiet tal-Unjoni jevalwaw il-kapaċità tal-kandidati li jkunu jistgħu jaħdmu minnufih f'ambjent simili għal dak li jsibu fl-impjieg. Għall-istess raġunijiet, huwa indikat li tiġi ristretta l-lingwa ta' komunikazzjoni bejn il-kandidati u l-istituzzjoni, inkluża l-lingwa li biha jitfasslu l-applikazzjonijiet. Fil-fatt, din l-eżiġenza tiżgura l-omoġeneità tat-tqabbil u l-kontroll tal-kandidati fl-applikazzjonijiet tagħhom stess. Barra minn hekk, fl-interess ta' trattament ugwali tal-kandidati kollha, inklużi dawk li l-ewwel lingwa uffiċjali tagħhom hija waħda minn dawn it-tlieta, kulħadd huwa meħtieġ li jagħmel ċerti eżamijiet fit-tieni lingwa tiegħu, magħżula minn fost dawn it-tliet lingwi. Dawn id-dispożizzjonijiet ma jaffettwawx it-tagħlim ulterjuri tat-tielet lingwa ta' ħidma, b'konformità mal-Artikolu 45(2) tar-Regolamenti tal-Persunal. |
| Lingwa 1 | Lingwa prinċipali: għarfien tajjeb tal-lingwa magħżula għall-kompetizzjoni fost HR/EN/ FR/DE |
| u | |
| Lingwa 2 | It-tieni lingwa (għandha bilfors tkun differenti mil-lingwa 1): għarfien sodisfaċenti tal-Franċiż, tal-Ġermaniż jew tal-Ingliż |

IV.   TESTIJIET TA' DĦUL

It-testijiet ta' dħul isiru fuq il-kompjuter u huma organizzati mill-EPSO. Il-bord ta' selezzjoni jiddetermina l-livell ta' diffikultà tat-testijiet u japprova s-sustanza tagħhom abbażi tal-proposti magħmula mill-EPSO.

| | | | | | | | | |
| --- | --- | --- | --- | --- | --- | --- | --- | --- |
| | | | | --- | --- | | 1. | L-istedina | | Inti tiġi mistieden għat-testijiet jekk tkun ivvalidajt l-applikazzjoni tiegħek fil-ħin (ara t-Taqsima VII). Importanti: | | | | --- | --- | | 1. | meta tivvalida l-applikazzjoni tiegħek, inti tiddikjara li tissodisfa l-kundizzjonijiet ġenerali u speċifiċi tat-Taqsima III; | | | | | --- | --- | | 2. | biex tipparteċipa fit-testijiet, trid tirriżerva d-data, din ir-riżerva għandha bilfors issir fiż-żmien li se jiġi kkomunikat permezz tal-kont tal-EPSO tiegħek. | | |
| | | | | --- | --- | | 2. | Deskrizzjoni tat-testijiet u dettalji dwar il-marki | | Sensiela ta' testijiet ibbażati fuq mistoqsijiet b'għażla multipla bl-għan li jiġu evalwati l-ħiliet u l-kompetenzi ġenerali tiegħek fir-rigward ta': | |
| Test (a) | Raġunament verbali | Marki: minn 0 sa 20 punti Minimu meħtieġ: 10 punti |
| Test (b) | Kapaċitajiet professjonali: eżattezza u preċiżjoni | Marki: minn 0 sa 40 punti |
| Test (c) | Kapaċitajiet professjonali: prijoritizzazzjoni u organizzazzjoni | Marki: minn 0 sa 40 punti |
| | | Minimu meħtieġ: 40 punt għaż-żewġ testijiet (b) u (c): |
| Test (d) | Test tal-komprensjoni tal-lingwa | Marki: minn 0 sa 10 punti Minimu meħtieġ: 5 punti |
| | | | | --- | --- | | 3. | Lingwa tat-testijiet | | Lingwa 1 għat-testijiet (a) u (d) Lingwa 2 għat-testijiet (b) u (c) | |

V.   KOMPETIZZJONI ĠENERALI

| | | | | | | | | | |
| --- | --- | --- | --- | --- | --- | --- | --- | --- | --- |
| | | | | --- | --- | | 1. | L-istedina | | Int se tkun mistieden għall-eżamijiet ta' evalwazzjoni, li fil-prinċipju jsiru fi Brussell, u li jdumu ġurnata[(4)](#ntr4-CA2014042MT.01000101-E0004) | | | | --- | --- | | — | jekk inti ksibt il-minimu meħtieġ u waħda mill-aħjar marki aħjar fit-testijiet ta' dħul, u | | | | | --- | --- | | — | jekk l-eżaminar abbażi tal-informazzjoni li tkun pprovdejt fl-applikazzjoni elettronika tiegħek[(5)](#ntr5-CA2014042MT.01000101-E0005), jindika li int tissodisfa l-kundizzjonijiet ġenerali u speċifiċi tat-Taqsima III. | L-għadd ta' kandidati mistiedna għall-eżamijiet ta' evalwazzjoni jikkorrispondi bejn wieħed u ieħor għal 2,5 darbiet l-għadd ta' kandidati magħżula indikat f'dan l-avviż ta' kompetizzjoni u li se jiġi ppubblikat fuq il-websajt tal-EPSO (http://blogs.ec.europa.eu/eu-careers.info/). | | |
| | | | | --- | --- | | 2. | Testijiet ta' evalwazzjoni | | Inti se tkun suġġett għal żewġ tipi ta' evalwazzjoni li l-kontenut huwa vvalidat mill-bord ta' selezzjoni: | | | | --- | --- | | — | kompetenzi speċifiċi: (e) u (f) | | | | | --- | --- | | — | kompetenzi ġenerali: (g) u (h) | | | | | | | | | --- | --- | --- | --- | --- | --- | | — | il-kompetenzi speċifiċi tiegħek se jkunu evalwati permezz tal-punti li ġejjin: | | | | --- | --- | | (e) | l-eżami prattiku[(6)](#ntr6-CA2014042MT.01000101-E0006) li jinvolvi l-preparazzjoni u/jew l-ipproċessar ta' dokument MS Word u Excel. | | | | | --- | --- | | (f) | eżami prattiku li jinvolvi l-evalwazzjoni tal-kapaċitajiet tal-espressjoni bil-kitba (partikolarment l-ortografija, is-sintassi u l-grammatika). | | | | | | | | | | | | --- | --- | --- | --- | --- | --- | --- | --- | | — | il-kompetenzi ġenerali tiegħek [(7)](#ntr7-CA2014042MT.01000101-E0007) se jkunu evalwati permezz tal-punti li ġejjin: | | | | --- | --- | | (g) | posta elettronika (eżerċizzju tal-e-tray) | | | | | --- | --- | | (h) | intervista strutturata | Inti se tkun ukoll suġġett għal test ta' kompetenza fil-qasam tal-IT (il-Litteriżmu tal-IT). Dan it-test mhux se jiġi mmarkat, minħabba li huwa organizzat purament għal finijiet tal-analiżi statistika. | | | | --- | --- | | (i) | kompetenza fil-qasam tal-IT (il-Litteriżmu tal-IT) | | | | |
| Kull waħda mill-kompetenzi ġenerali tiġi ttestjata skont il-mudell li ġej: | | | |
| | | Posta elettronika | Intervista strutturata |
| Analiżi u soluzzjoni tal-problemi | | x | |
| Komunikazzjoni | | | x |
| Kwalità u riżultati | | x | |
| Tagħlim u żvilupp | | | x |
| Prijoritizzazzjoni u organizzazzjoni | | x | |
| Reżiljenza | | | x |
| Xogħol f'tim | | | x |
| | | | | --- | --- | | 3. | Lingwi tal-eżamijiet ta' evalwazzjoni | | Lingwa 1: test (e) u (f) Lingwa 2: testijiet (g), (h) u (i) | | |
| | | | | --- | --- | | 4. | Marki u piż tal-marki | | Kompetenzi speċifiċi test (e): minn 0 sa 20 punt minimu meħtieġ: 12 punti test (f): minn 0 sa 10 punt minimu meħtieġ: 6 punti piż: 30 % tal-marka globali Kompetenzi ġenerali (g) u (h) minn 0 sa 10 punti għal kull kompetenza ġenerali minimu meħtieġ: | | | | --- | --- | | | 3 punti għal kull kompetenza u | | | | | --- | --- | | | 35 punt minn 70 għas-seba' kompetenzi ġenerali kollha | piż: 70 % tal-marka globali | | |

VI.   LISTI TA' RIŻERVA

| | | | | | | | |
| --- | --- | --- | --- | --- | --- | --- | --- |
| | | | | --- | --- | | 1. | Applikazzjoni | | Il-bord ta' selezzjoni jniżżel ismek fil-lista ta' riżerva | | | | --- | --- | | — | jekk int tkun wieħed mill-kandidati[(8)](#ntr8-CA2014042MT.01000101-E0008) li jkunu kisbu l-minimu meħtieġ flimkien ma' waħda mill-aħjar marki fit-testijiet kollha ta' evalwazzjoni (ara n-numru ta' kandidati magħżula, Taqsima I, punt 1), | | | | | --- | --- | | — | u jekk, fid-dawl tad-dokumenti ġustifikattivi, inti tissodisfa l-kundizzjonijiet kollha tad-dħul. | Il-verifika ssir, b'ordni dixxendenti ta' mertu, sakemm jintlaħaq in-numru ta' kandidati li jistgħu jitniżżlu fil-lista ta' riżerva u li effettivament jissodisfaw il-kundizzjonijiet kollha ta' ammissjoni. Id-dokumenti ġustifikattivi tal-kandidati li jkunu ġew ikklassifikati taħt dan il-limitu ma jiġux eżaminati. Jekk minn din il-verifika jirriżulta li d-dikjarazzjonijiet[(9)](#ntr9-CA2014042MT.01000101-E0009) li jkunu saru mill-kandidati fl-applikazzjoni elettronika tagħhom ma jkunux ippruvati bid-dokumenti ta' sostenn rilevanti, il-kandidati kkonċernati jiġu esklużi mill-kompetizzjoni. |
| | | | | --- | --- | | 2. | Klassifika | | Listi stabbiliti skont il-lingwa, il-grad u f'ordni alfabetika. |

VII.   KIF TAPPLIKA?

| | | | |
| --- | --- | --- | --- |
| | | | | --- | --- | | 1. | Applikazzjoni elettronika | | Għandek tapplika b'mod elettroniku billi ssegwi l-proċedura indikata fuq il-websajt tal-EPSO, u b'mod speċjali fil-Manwal tal-Applikazzjoni. Data tal-għ eluq (inkluża l-validazzjoni): it-18 ta' Marzu 2014 f'12.00 (nofsinhar), ħin ta' Brussell |
| | | | | --- | --- | | 2. | Fajl tal-applikazzjoni | | Jekk inti tkun fost il-kandidati ammessi għat-testijiet ta' evalwazzjoni, inti trid iġġib miegħek il-fajl komplut tal-applikazzjoni (l-att tal-applikazzjoni elettronika ffirmat flimkien mad-dokumenti ġustifikattivi) meta inti tiġi fiċ-ċentru ta' evalwazzjoni[(10)](#ntr10-CA2014042MT.01000101-E0010). Termini: ara l-punt 6.1 tal-gwida applikabbli għall-kompetizzjonijiet ġenerali. |

---

[(1)](#ntc1-CA2014042MT.01000101-E0001)  F'dan l-avviż, kull referenza għal persuna tas-sess maskil hija wkoll għal persuna tas-sess femminil.

[(2)](#ntc2-CA2014042MT.01000101-E0002)  Dan il-qbil jintalab meta tagħmel l-applikazzjoni elettronika.

[(3)](#ntc3-CA2014042MT.01000101-E0003)  Ara l-Qafas Komuni Ewropew ta' Referenza għal-Lingwi (QKER) — livell meħtieġ: lingwa 1 = C1/lingwa 2= B2

(http://europass.cedefop.europa.eu/europass/home/hornav/Downloads/CEF/LanguageSelfAssessmentGrid.csp)

[(4)](#ntc4-CA2014042MT.01000101-E0004)  Jekk fil-każ li fl-aħħar post diversi kandidati jkunu kisbu l-istess marka, dawn il-kandidati kollha jkunu ammessi għat-testijiet ta' evalwazzjoni.

[(5)](#ntc5-CA2014042MT.01000101-E0005)  Din l-informazzjoni se tiġi vverifikata, abbażi tad-dokumenti ġustifikattivi, qabel ma tiġi stabbilita l-lista ta' riżerva (ara t-Taqsima VI, il-punt 1 u t-Taqsima VII, il-punt 2).

[(6)](#ntc6-CA2014042MT.01000101-E0006)  Aktar dettalji dwar it-tastieri li se jingħataw lill-kandidati se jiġu pprovduti flimkien mal-istedina għall-eżamijiet ta' evalwazzjoni. Il-kandidati se jingħataw tastieri standard bħal dawk li jintużaw fis-suq tax-xogħol Ewropew.

[(7)](#ntc7-CA2014042MT.01000101-E0007)  Id-definizzjoni ta' dawn il-kompetenzi qiegħda fil-punt 1.2 tal-gwida applikabbli għall-kompetizzjonijiet ġenerali.

[(8)](#ntc8-CA2014042MT.01000101-E0008)  Fil-każ li, diversi kandidati jkunu kisbu l-istess marka għall-aħħar post, dawn il-kandidati kollha jitniżżlu fil-lista ta' riżerva.

[(9)](#ntc9-CA2014042MT.01000101-E0009)  Id-dikjarazzjonijiet relatati mal-kundizzjonijiet ġenerali jiġu vverifikati mill-EPSO u dawk relatati mal-kundizzjonijiet speċifiċi jiġu vverifikati mill-bord ta' selezzjoni.

[(10)](#ntc10-CA2014042MT.01000101-E0010)  Id-data ta' meta inti għandek tmur għat-testijiet ta' evalwazzjoni tiġi kkomunikata lilek fi żmien opportun permezz tal-kont tiegħek mal-EPSO.

---